Тержайлак чопо кени
Тержайлак чопо кени Токтогул районунун аймагында. 

Толук кыштагынан 12 км түштүкчыгышта, Тержайлактан 1 км түштүк-чыгыш тарапта, деңиз деңгээлинен 2470 м бийиктикте жайгашкан. Чопо неоген мезгилинин аягында пайда болгон. Өңү кызгылт-коңур, коңур, күрөң; кесекчелүү, нык. Кендин аянты 6 км2, калыңдыгы 20 м. Чоподон «100» жана «150» маркаларындагы кыш, керамика ташын даярдоого болот. Божомолдуу запасы 60 млн м3.

Колдонулган адабияттар 
Токтогул району: Энциклопедия/ Башкы ред. Ү. Асанов; Ред. колл.: О. Ибраимов (төрага) ж. б. - Б.: Мамлекеттик тил жана энциклопедия борбору, 2005. 292 б., ил. ISBN 9967-14-030-5

Токтогул району